                                                                     Príloha č. 15

                                                                     k nariadeniu vlády SR č. ......./2005 Z.z. 

Kritériá a požiadavky pre pohotovostné plány
Pohotovostné plány musia spĺňať najmenej tieto podmienky:

1. Zabezpečenie právomocí potrebných na vykonávanie pohotovostných plánov a na umožnenie rýchlej a úspešnej eradikačnej kampane.

2. Zabezpečenie prístupu k núdzovým fondom, prostriedkom z rozpočtu a finančným zdrojom, aby sa pokryli všetky hľadiská boja proti epizoócii slintačky a krívačky.

3. Zavedenie organizačnej schémy, ktorá zaručí rýchle a účinné prijímanie rozhodnutí na riešenie epizoócie slintačky a krívačky. Národné centrum na kontrolu choroby na prijímanie rozhodnutí preberie zodpovednosť za celkové riadenie kontrolných stratégií, členom  jednotky  je hlavný veterinárny lekár.

4. V prípade výskytu slintačky a krívačky sa okamžite zriaďuje národné centrum na kontrolu choroby, ktoré koordinuje vykonávanie všetkých rozhodnutí prijatých príslušným orgánom. Koordinátor menovaný hlavným veterinárnym lekárom zaručí rýchle zriadenie centra.

5. Podrobné plány zabezpečia pripravenosť na okamžité zriadenie miestneho centra na kontrolu choroby pri vzniku slintačky a krívačky, ktoré bude vykonávať opatrenia na kontrolu choroby a ochrany životného prostredia.

6. Štátna veterinárna a potravinová správa zabezpečí spoluprácu medzi národným centrom na kontrolu choroby, miestnymi centrami a príslušnými orgánmi a inštitúciami na ochranu životného prostredia, za účelom koordinácie činností týkajúcich sa veterinárnych otázok a bezpečnosti životného prostredia.

7. Zriadi sa nepretržite funkčná skupina expertov, ak je to potrebné v spolupráci s inými štátmi, na poskytovanie pomoci príslušnému orgánu v prípade choroby.

8. Príprava primeraných zdrojov na zabezpečenie rýchlej a účinnej kampane, vrátane pracovníkov, vybavenia a laboratórnej kapacity.

9. Zabezpečenie príručky na boj proti chorobe, ktorá podrobne a vyčerpávajúco musí popisovať všetky postupy činností, inštrukcie a kontrolné opatrenia, ktoré sa použijú pri likvidácii ohniska slintačky a krívačky.

10. Zabezpečenie podrobných plánov na núdzové očkovanie.

11. Pracovníci sa pravidelne zúčastnia

11.1. na školeniach o klinických príznakoch, epizootologickom šetrení a kontrole  nákazlivých chorôb,

11.2. na simulačných cvičeniach, ktoré sa uskutočnia takto

11.2.1. dvakrát v rámci päťročného obdobia, z ktorých prvé sa uskutoční najneskôr tri  roky po schválení plánu, alebo

11.2.2. počas päťročného obdobia potom ako sa účinne likvidovalo a eradikovalo ohnisko závažnej nákazlivej choroby, alebo

11.2.3. jedno z dvoch cvičení uvedených v odseku 11.2.1 sa nahradí simulačným cvičením, ktoré požaduje pohotovostný plán pre iné závažné choroby postihujúce  zvieratá, alebo

11.2.4. Štáty s obmedzenou populáciou zvierat vnímavých druhov si môžu dojednať  účasť na simulačných cvičeniach vykonávaných v susedných štátoch a ďalej sa musia vykonávať simulačné cvičenia uvedené v osobitnom predpise1) v súvislosti so zvieratami druhov vnímavých na slintačku a krívačku.

11.3. na školeniach o komunikácii pri vykonávaní stálych oboznamovacích kampaní pre orgány, farmárov a veterinárnych lekárov.

12. Pri príprave pohotovostných plánov sa do úvahy zoberú zdroje potrebné na kontrolu veľkého počtu ohnísk vyskytujúcich sa v rámci krátkej doby a spôsobených niekoľkými antigénne odlišnými sérotypmi alebo kmeňmi, ako je to potrebné medzi iným v prípade zámerného uvoľnenia vírusu slintačky a krívačky.

13. Bez dotknutia veterinárnych požiadaviek, pohotovostné plány pre prípad výskytu slintačky a krívačky pripraviť na zabezpečenie vykonania likvidácie tiel zvierat a živočíšneho odpadu bez ohrozenia zdravia ľudí a bez používania postupov alebo metód, ktoré zabránia akýmkoľvek nevyhnutným škodám na životnom prostredí a najmä

13.1. minimálne riziko pre pôdu, ovzdušie, povrchové a spodné vody, rastliny a zvieratá,

13.2. minimálne obťažovanie hlukom alebo zápachmi,

13.3. minimálne škodlivé účinky na krajinotvorbu alebo miesta osobitného záujmu.

14. Plány musia obsahovať údaje o vhodných miestach a podnikoch na ošetrenie alebo likvidovanie tiel zvierat a živočíšneho odpadu v prípade výskytu slintačky a krívačky.

15. Príslušný orgán veterinárnej správy2) zabezpečí informovanosť poľnohospodárov, obyvateľov vidieka a ostatné obyvateľstvo. Pre obyvateľov postihnutých oblastí zabezpečí priamy a dostupný kontakt prostredníctvom pomocnej linky, ako aj informácie prostredníctvom národných a regionálnych médií.

1 Príloha č. 9 písm. g) druhy bod  nariadenia vlády Slovenskej republiky č. 276/2003 Z. z.  o opatreniach na tlmenie klasického moru ošípaných 


2 § 4 ods. 3 zákona č. 488/2002 Z. z. o veterinárnej starostlivosti a o zmene niektorých zákonov v znení neskorších predpisov





